
Συνεδρίασης του Διοικητικού Συμβουλίου της Κ.Ε.Δ.Ε.

της 14ης Νοεμβρίου 2011
Στην Αθήνα σήμερα, 14 Νοεμβρίου 2011, ημέρα Δευτέρα και ώρα 13:00, συνήλθε σε  συνεδρίαση το Διοικητικό Συμβούλιο της Κ.Ε.Δ.Ε., ύστερα από πρόσκληση του Προέδρου της κ. Κώστα Ασκούνη, Δημάρχου Καλλιθέας και υπό την προεδρία του. 

Κατά τη συνεδρίαση παρέστησαν οι Δήμαρχοι: Αργειτάκος Σταύρος Σπάρτης, Δανιηλίδης Συμεών Νεάπολης-Συκεών, Ιωακειμίδης Γεώργιος Νίκαιας-Αγ.Ι.Ρέντη, Καλλίρης Κων/νος Ζωγράφου, Καρύδας Απόστολος Σιντικής, Κοιμήσης Απόστολος Αμφιλοχίας, Κουράκης Ιωάννης Ηρακλείου, Κοτρωνιάς Γεώργιος Λαμιέων, Κυρίζογλου Λάζαρος Αμπελοκήπων-Μενεμένης, Λυμπέρης Ιωάννης Ήλιδας, Μαλούτας Λάζαρος Κοζάνης, Μαραβέλιας Δημήτριος Χαϊδαρίου, Μπουτάρης Ιωάννης Θεσσαλονίκης, Ουσουλτζόγλου-Γεωργιάδη Χαρίκλεια Βέροιας, Παπαγγελής Νικόλαος Λεβαδέων, Πετρίδης Γεώργιος Κομοτηνής, Τζανακούλης Κων/νος Λαρισσαίων, Τσιαντής Δημήτριος Λίμνης Πλαστήρα και οι Δημοτικοί Σύμβουλοι: Βιρβιδάκης Κυρίακος Χανίων, Θεοδωρακόπουλος Ιωάννης Λυκόβρυσης-Πεύκης, Καλογερόπουλος Δημήτριος Αιγάλεω, Καλογερόπουλος Δημήτριος Αιγιαλείας, Καραγιάννης Ιωάννης Λαγκαδά, Λύτρας Ιωάννης Ξηρομέρου, Μουράτογλου Ιωάννης Έδεσσας, Μπαρμπάκος Ευάγγελος Καλλιθέας, Προβατάς Φώτιος Αθηναίων, Σιώμος Βλάσσης Πεντέλης.
Απόντες: ο Δήμαρχος Αθηναίων Καμίνης Γεώργιος και ο Δημοτικός Σύμβουλος Καισαριανής Τζόκας Σπυρίδων.   

Αφού διαπιστώθηκε η απαρτία του Σώματος και γενομένης συζητήσεως, πάρθηκε η παρακάτω απόφαση:

.........................................................................................................................................
Απόφαση 163η
ΘΕΜΑ: 
Έγκριση αίτησης χρηματοδότησης και υποβολής τεχνικού δελτίου για το έργο «Κατάρτιση αιρετών εκπροσώπων α΄ βάθμιας Αυτοδιοίκησης στις Νέες Τεχνολογίες Πληροφορικής και Επικοινωνιών».
Το Διοικητικό Συμβούλιο της ΚΕΔΕ αφού έλαβε γνώση του ενημερωτικού σημειώματος του Γενικού Διευθυντή της ΚΕΔΕ, κ. Π. Βασιλείου, όπως επισυνάπτεται, στο οποίο σημειώνεται η ανάγκη ολοκλήρωσης και οικονομικής εκκαθάρισης του έργου  «Κατάρτιση αιρετών εκπροσώπων α΄ βάθμιας Αυτοδιοίκησης στις Νέες Τεχνολογίες Πληροφορικής και Επικοινωνιών» που υλοποιήθηκε στο πλαίσιο του Γ΄ ΚΠΣ, τμήμα του οποίου δεν έχει αποπληρωθεί, 

ύστερα από διαλογική συζήτηση

Αποφασίζει ομόφωνα

Εγκρίνει την υποβολή αιτήματος χρηματοδότησης και σχετικού Τεχνικού Δελτίου, στο πλαίσιο της σχετικής πρόσκλησης που έχει ήδη εκδοθεί από το Επιχειρησιακό Πρόγραμμα «Διοικητική Μεταρρύθμιση 2007-2013», για την ένταξη πράξεων Κατάρτισης Αιρετών Εκπροσώπων Πρωτοβάθμιας Αυτοδιοίκησης στις Νέες Τεχνολογίες Πληροφορικής και Επικοινωνιών, από την ΚΕΔΕ ως Τελικό Δικαιούχο.

..………………………………………………………………………………………….………
ΓΙΑ ΤΟ ΔΙΟΙΚΗΤΙΚΟ ΣΥΜΒΟΥΛΙΟ

Ο Γενικός Γραμματέας της Κ.Ε.Δ.Ε.

Απόστολος Κοιμήσης

Δήμαρχος Αμφιλοχίας

Ο Γενικός Διευθυντής της Κ.Ε.Δ.Ε.

Παναγιώτης Βασιλείου

